
PARLAMENTUL  ROMÂNIEI

CAMERA DEPUTAŢILOR

COMISIA JURIDICĂ, 




         





Bucureşti,  7 iunie 2011

DE  DISCIPLINĂ ŞI IMUNITĂŢI 


         





Nr. P.L.x. 352/2011
RAPORT

    asupra

proiectului de Lege pentru aprobarea Ordonanţei de urgenţă a Guvernului nr.24/2011 privind transmiterea unui imobil din domeniul privat al statului şi din administrarea Regiei Autonome “Monitorul Oficial” în proprietatea acesteia

În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.24/2011 privind transmiterea unui imobil din domeniul privat al statului şi din administrarea Regiei Autonome “Monitorul Oficial” în proprietatea acesteia, trimis cu adresa nr. P.L.x. 352 din 23 mai 2011, înregistrat cu nr. 31/522 din 24 mai 2011.
Potrivit prevederilor art. 75 alin.(1) din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă, în şedinţa din 18 mai 2011, în condiţiile articolului 115 alineatul (5) teza a III-a din Constituţia României, republicată.

Consiliul Legislativ a avizat favorabil proiectul de lege, cu observaţii şi propuneri, conform avizului nr.300 din 17 martie 2011.

Comisia pentru buget, finanţe şi bănci a avizat favorabil proiectul de lege, cu unanimitate de voturi, în şedinţa din 1 iunie 2011, conform adresei cu nr.234/01.06.2011.

Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, cu unanimitate de voturi, în şedinţa din 31 mai 2011, conform adresei cu nr.26/257/01.06.2011.
Iniţiativa legislativă are ca obiect de reglementare transmiterea unui imobil din domeniul privat al statului şi administrarea Regiei Autonome “Monitorul Oficial” în proprietatea acesteia. Proiectul este promovat din necesitatea corectării unei erori care s-a făcut cu ocazia adoptării Hotărârii Guvernului nr.467/2008 prin care s-a realizat un schimb de imobile între Regia Autonomă “Monitorul Oficial” şi Ministerul Administraţiei şi Internelor şi în care imobilul dat la schimb de către Regie a fost considerat în mod greşit a fi în administrarea sa şi nu în proprietate. Cum Regia a primit la schimb un imobil tot în administrare, soluţia este ca acest imobil (situat în strada Parcului nr.67-71, sector 1, Bucureşti) să se transmită în proprietatea sa, cu plata unei eventuale diferenţe de valoare care urmează a se stabili în urma evaluării celor două imobile.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat proiectul de lege în şedinţa din 7 iunie 2011.

 
La dezbaterea iniţiativei legislative a participat, în calitate de invitat, domnul Mircea Marinescu, director general al Regiei Autonome “Monitorul Oficial”.
Au fost prezenţi la lucrările Comisiei 20 deputaţi, din numărul total de 23 de membri ai Comisiei juridice, de disciplină şi imunităţi. 

În urma examinării iniţiativei legislative şi a opiniilor exprimate de către invitat, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor raportul de adoptare a proiectului de Lege pentru aprobarea Ordonanţei de urgenţă a Guvernului nr.24/2011 privind transmiterea unui imobil din domeniul privat al statului şi din administrarea Regiei Autonome “Monitorul Oficial” în proprietatea acesteia, cu amendamentul admis din Anexa la prezentul raport, considerând că prin adoptarea actului normativ propus se va reglementa în mod corect regimul juridic al imobilului care a făcut obiectul unui schimb între Regie şi Ministerul Administraţiei şi Internelor.
În raport cu obiectul şi conţinutul reglementării, proiectul de lege face parte din categoria legilor organice.
                            
PREŞEDINTE,                                      
  

 SECRETAR,

                             
 Daniel BUDA                             
  

Gabriel ANDRONACHE

ANEXA
AMENDAMENT ADMIS
	Nr.

Crt.
	Text O.U.G. nr. 24/2011
	Text Senat
	Amendamente Comisie

(autorul amendamentului)
	Motivare

	1. 
	
	LEGE
pentru aprobarea Ordonanţei de urgenţă a Guvernului nr.24/2011 privind transmiterea unui imobil din domeniul privat al statului şi din administrarea Regiei Autonome “Monitorul Oficial” în proprietatea acesteia 

	Nemodificat
	

	2. 
	
	ARTICOL UNIC. - Se aprobă Ordonanţa de urgenţă a Guvernului nr.24 din 16 martie 2011 privind transmiterea unui imobil din domeniul privat al statului şi din administrarea Regiei Autonome “Monitorul Oficial” în proprietatea acesteia, publicată în Monitorul Oficial al României, Partea I, nr.202 din 23 martie 2011.
	Nemodificat
	

	3. 
	Titlul Ordonanţei:

Ordonanţă de urgenţă privind transmiterea unui imobil din domeniul privat al statului şi din administrarea Regiei Autonome “Monitorul Oficial” în proprietatea acesteia
	Nemodificat
	
	

	4. 
	Art.1. - Se aprobă transmiterea, cu plată, în proprietatea Regiei Autonome „Monitorul Oficial" a imobilului aflat în domeniul privat al statului şi administrarea Regiei Autonome „Monitorul Oficial", având datele de identificare prevăzute în anexa care face parte integrantă din prezenta ordonanţă de urgenţă.

	Nemodificat
	
	

	5. 
	Art. 2. - (1) În vederea transmiterii imobilului prevăzut la art. l, se realizează un raport de evaluare, atât a acestui imobil, cât şi a imobilului prevăzut la art.2 din Hotărârea Guvernului nr.467/2008 privind schimbarea regimului juridic şi a titularului dreptului de administrare asupra unor imobile situate în municipiul Bucureşti, în termen de 90 de zile de la intrarea în vigoare a prezentei ordonanţe de urgenţă.
	Nemodificat
	
	

	6. 
	(2)
Evaluarea imobilelor se realizează la valoarea de piaţă, conform standardelor
internaţionale de evaluare, de către un evaluator, persoană fizică sau juridică, astfel
cum acesta este definit la art.3 lit. d) din titlul VII al Legii nr.247/2005 privind reforma
în domeniile proprietăţii şi justiţiei, precum şi unele măsuri adiacente, cu modificările
şi completările ulterioare.


	Nemodificat
	
	

	7. 
	(3)
Plata prevăzută la art. l reprezintă contravaloarea eventualei diferenţe
rezultate din evaluare, dintre imobilul din anexa la prezenta ordonanţă de urgenţă şi
imobilul prevăzut la art.2 din Hotărârea Guvernului nr.467/2008.


	Nemodificat
	
	

	8. 
	(4) Achiziţia şi plata contravalorii serviciului de evaluare se realizează de către Regia Autonomă „Monitorul Oficial", în condiţiile legii.

	Nemodificat
	
	

	9. 
	(5) Transmiterea proprietăţii imobilului prevăzut la art. l se face numai după plata la bugetul de stat de către Regia Autonomă „Monitorul Oficial", în termen de 30 zile de la realizarea evaluării, a eventualei diferenţe rezultate din aceasta şi în urma confirmării de către Ministerul Finanţelor Publice a efectuării plăţii.

	Nemodificat
	
	

	10. 
	(6) Suprafaţa de teren de 5353 m2 prevăzută în anexa la prezenta ordonanţă de urgenţă va putea fi înstrăinată, după dobândirea proprietăţii, de către Regia Autonomă „Monitorul Oficial", doar în urma aprobării prealabile de Guvern, prin hotărâre a Guvernului.

	Nemodificat
	Se abrogă.
Autor: Comisia juridică, de disciplină şi imunităţi
	Calitatea de proprietar aparţine Regiei, iar terenurile proprietate privată pot fi înstrăinate liber, potrivit prevederilor art.1 din Titlul X al legii nr.247/2005, cu modificările şi completările ulterioare.


ANEXĂ: DATELE DE IDENTIFICARE a imobilului care se transmite din domeniul privat al statului şi din administrarea Regiei Autonome "Monitorul Oficial" în proprietatea acesteia

	Locul unde este situat imobilul
	Regimul juridic şi persoana juridică de la care se transmite imobilul
	Regimul juridic şi persoana juridică la care se transmite imobilul
	Caracteristicile imobilului

	Str. Parcului nr. 67-71, sectorul 1, municipiul Bucureşti
	Domeniul privat al statului şi administrarea Regiei Autonome "Monitorul Oficial"
	Proprietatea Regiei Autonome "Monitorul Oficial"
	Suprafaţa terenului = 5.353 m2
Suprafaţa clădirilor şi construcţiilor speciale = 3.421 m2
Valoarea imobilului = 2.697.124 lei


Întocmit
Consilier parlamentar, 
Rodica Penescu

